Стефан Стамболов
За роба няма тук свобода…

chitanka.info

За роба няма тук свобода,

за роба няма правда, чест;

за него има остра брадва,

има бесилки, мъки, бич.

        За роба няма ден прекрасен,

        За роба няма светлина.

        Злочест, измъчен и отчаян

        проклина той свойта съдба.

И моли Бога смърт да му прати,

да го избави от тегла.

За туй ли си, о Боже прави,

кажи, направил ти света?

Търново, юний 1876 г.

Издание: Стефан Стамболов, „Запомни ме, Живот! Поезия и публицистика“, „Абагар“, С. 1993, Съставителство, предговор и приложение проф. д-р И. Радев.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.